stanford-oval/wikipedia huggingface dataset:
Sasha Pieterse
Tausta

Sasha Pieterse syntyi vanhempiensa ainoaksi lapseksi Johannesburgissa Etelä-Afrikassa, josta perhe muutti Yhdysvaltoihin vuonna 2001. Pieterse kasvoi Las Vegasissa ja sittemmin Los Angelesissa. Hänen vanhempansa ovat akrobaattisia tanssijoita, jotka esiintyivät kansainvälisesti, joten Sasha sai kosketuksen viihdealaan jo nuorella iällä. Hän esiintyi mainoksissa saatuaan agentilta mallisopimuksen neljävuotiaana. Pieterse kävi koulunsa kotiopetuksessa ja valmistui 14-vuotiaana.
Ura

Pieterse teki debyyttinsä näyttelijänä kuusivuotiaana Warner Bros.in komediasarjassa Family Affair. Vuonna 2004 Pieterse esiintyi scifi-tv-sarjassa Tähtiportti ja alkoi nousta kuuluisuuteen vuonna 2005 Housessa näyttelemänsä syöpäsairaan tytön roolin myötä. Hänen ensimmäinen elokuvaroolinsa oli jääprinsessa Marissa elokuvassa Haipojan ja Laavatytön ihmeelliset seikkailut (2005). Pieterse näytteli myös elokuvissa The Air I Breathe ja Good Luck Chuck vuonna 2007. Hänellä oli sivurooli Disney Channelin elokuvassa Nörtti Uljas sekä pieni sivuosa supersankarielokuvassa X-Men: First Class vuonna 2011. Vuosina 2009–2010 Pieterse esiintyi viidessä Heroesin jaksossa.
Vuonna 2009 Pieterse sai tunnetuimman roolinsa jännitysdraamasarjasta Valehtelevat viettelijät (Pretty Little Liars). Hän näytteli sarjassa Alison DiLaurentisia, viiden tytön porukan ylimielistä ja viekasta johtajaa. Hän oli roolin alussa vasta 14-vuotias, kun muut päänäyttelijät olivat iältään hieman tai reilusti yli kahdenkymmenen. Pieterse oli mukana sarjan jokaisella seitsemällä kaudella.
Näyttelijänuran lisäksi Pieterse tekee ja laulaa countrymusiikkia. Hän on julkaissut neljä singleä: ”This Country is Bad Ass”, ”R.P.M”, ”I Can’t Fix You” ja ”No”.
Pieterse osallistui Dancing with the Stars -tanssikilpailuohjelman 25. tuotantokaudelle vuonna 2017. Hän putosi parinsa kanssa kisasta neljäntenä.
Vuonna 2019 Pieterse palasi Alison DiLaurentisin rooliin Valehtelevien viettelijöiden uudessa spinoff-sarjassa Pretty Little Liars: The Perfectionists.
Yksityiselämä

Pieterse kihlautui pitkäaikaisen poikaystävänsä Hudson Sheafferin kanssa joulukuussa 2015. He menivät naimisiin Irlannissa 27. toukokuuta 2018.
Pietersellä on diagnosoitu munasarjojen monirakkulaoireyhtymä, josta hän kertoi mediassa kohutun painonnousunsa johtuvan.
Filmografia

| Vuosi | Elokuva | Rooli | Huomioita |
| --- | --- | --- | --- |
| 2005 | Haipojan ja Laavatytön ihmeelliset seikkailut | Marissa Electricidad / Jääprinsessa |  |
| 2007 | The Air I Breathe | nuori Sorrow |  |
| 2007 | Good Luck Chuck | nuori Anisha Carpenter |  |
| 2007 | Claire | Maggie Bannion | televisioelokuva |
| 2011 | X-Men: First Class | teinityttö |  |
| 2011 | Nörtti Uljas | Amy Loubalu | Disney Channel Original Movie |
| 2013 | G.B.F. | Fawcett Brooks |  |
| 2014 | Inherent Vice | Japonica Fenway |  |
| 2015 | Burning Bodhi | Aria |  |
| 2017 | Kolikkokeikka | Dakota Cunningham | Netflix Original Movie |
| Vuosi | Sarja | Rooli | Jaksot |
| --- | --- | --- | --- |
| 2002–03 | Family Affair | Buffy Davis | 8 jaksoa |
| 2003 | Tähtiportti | Grace | ”Grace” |
| 2005 | Wanted | Millie Rose | 2 jaksoa |
| 2005 | House | Andie | ”Autopsy” |
| 2007 | CSI: Miami | Beth Buckley | ”Stand Your Ground” |
| 2009 | Ilman johtolankaa | Daphne Brinkman | ”Wanted” |
| 2009–2010 | Heroes | Amanda Strazzulla | 5 jaksoa |
| 2010–2017 | Valehtelevat viettelijät | Alison DiLaurentis | 111 jaksoa |
| 2011 | Näkijä | 14-vuotias Marie DuBois | ”Me Without You” |
| 2014 | Havaiji 5-0 | Dawn Hatfield | ”Pe’epe’e Kanaka” |
| 2017 | Dancing with the Stars | kilpailija | kausi 25 |
| 2018 | Pretty Little Liars: The Perfectionists | Alison DiLaurentis | päärooli |
| Vuosi | Nimi | Rooli | Jaksot |
| --- | --- | --- | --- |
| 2016 | Sing It! | Destiny Wood | ”Destiny Is Calling!” |
Aiheesta muualla

Sasha Pieterse Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sasha Pieterse
Käännös suomeksi
Samone (Piemonte)

| Samone |
| --- | --- |

 Samone
 Koordinaatit: 45°27′01″N, 7°50′42″E 
Valtio:  Italia
Alue:  Piemonte
Metropolikaupunki:  Torino
Väkiluku:  1,491 
Aikavyöhyke:  UTC+1
 – Kesäaika:  UTC+2
 
 https://www.comune.samone.to.it 
Infobox OKVirheellinen NIMI-arvo: 
Samone (piemonteksi Samon) on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 1.491 asukasta.
Sota Irlannissa 1689–1691

Vilhelmiläissota (engl. Williamite war) tai Jakobiittisota (Jacobite war) oli Irlannin alueella vuosina 1689–1691 käyty sota, joka oli jatkoa Englannin vuoden 1688 mainiolle vallankumoukselle. Englannissa vallankumouksella syrjäytetty katolinen kuningas Jaakko II pyrki puolustamaan kruunuaan Irlannista käsin ja sai tuekseen Irlannin katolisen väestön, joka toivoi kuninkaan kumoavan katolisia sortaneet lait. Vallankumouksen johtoon asettunut Vilhelm III Oranialainen toi armeijansa Irlantiin ja voitti kuningas Jaakon vuonna 1690 Boynen taistelussa. Jaakon paettua irlantilaiset jakobiitit jatkoivat taistelua vielä yli vuoden ajan, mutta lopulta hekin hävisivät. Irlannissa käyty sota oli osa yleiseurooppalaista yhdeksänvuotista sotaa, ja siihen osallistui palkkasoturijoukkoja ja muita sotajoukkoja eri Euroopan maista. Irlannin sodan lopputulos sinetöi protestanttisen vähemmistön hallitsevan aseman Irlannissa koko seuraavan vuosisadan ajaksi.
Sodan seuraukset Irlannissa

Sarsfieldin neuvottelema Limerickin sopimus sisälsi kaksi tärkeää myönnytystä irlantilaisille. Ensinnäkin kaikki jakobiittien puolella taistelleet saisivat turvallisesti vetäytyä Irlannista mannermaalle. Tämä johti ”villihanhien pakona” tunnettuun liikkeeseen, jonka yhteydessä tuhannet irlantilaiset, mukaan lukien pääosa Irlannin maa-aatelista, jättivät saaren. Toisen sopimukseen sisältyneen myönnytyksen mukaan Irlannin katoliset saisivat harjoittaa vapaasti uskontoaan. Irlannin protestantit eivät pitäneet tästä määräyksestä. Kun Irlannin protestanttinen parlamentti vuonna 1697 vahvisti Limerickin sopimuksen, sen sisältöä muutettiin siten, että myönnytykset katolisille jäivät paljon rajallisemmiksi ja käytännössä merkityksettömiksi. Myöhemmin muun muassa Englannin Test Act -laki ulotettiin Irlantiin. Katolisilta estettiin parlamenttiin tai virkoihin pääsy, heiltä kiellettiin aseen kantaminen, koulujen perustaminen jne. ja heidän maidensa takavarikoimista helpotettiin. Irlantiin syntyi vahvempi protestanttisen vähemmistön ylivalta kuin koskaan aiemmin.
Solomon Linda

| Solomon Popoli Linda |
| --- | --- |

Henkilötiedot
Syntynyt: 1909 Msinga, Zulumaa
Kuollut: 8. lokakuuta 1962 Johannesburg
Muusikko
Laulukielet:  zulu
Tyylilajit:  isicathamiya
Yhtyeet:  The Evening Birds
Levy-yhtiöt:  Gallo Record Company 
  [ Muokkaa Wikidatassa ] [ ohje ]  
Solomon Linda (1909 Msinga – 8. lokakuuta 1962 Johannesburg) oli eteläafrikkalainen säveltäjä, laulaja ja muusikko, joka oli The Evening Birds -yhtyeensä kanssa ensimmäisiä isicathamiya-musiikin tekijöitä.
Lindan varhaisimpia musiikillisia vaikutteita oli afroamerikkalainen laulaja Orpheus McAdoo, joka esiintyi yhtyeensä kanssa Lindan kotikylässä. Muutettuaan Johannesburgiin 1930-luvun puolivälissä Linda ryhtyi esiintymään viikonloppuisin a cappella -yhteen kanssa. Muutamassa vuodessa ryhmästä muodostui ammattimainen lauluyhtye The Evening Birds. Ryhmä oli yksi isicathamiya-musiikin uranuurtajista.
Lindan tunnetuin kappale on myöhemmin ”Wimoweh”-nimisenä tunnetuksi tullut ”Mbube” (suom. ”leijona”) vuodelta 1939. Se on suosituin Etelä-Afrikasta peräisin oleva kappale. Linda jäi kuitenkin vaille tekijänoikeuskorvauksia ja kuoli köyhyydessä 1962.
Solomon Mihoels

Solomon Mikhoels, 1936
Solomon Mihailovitš Mihoels (ven. Соломо́н Миха́йлович Михо́элс, oikea sukunimi Vovsi, Во́вси; 16. maaliskuuta 1890 Väinänlinna – 13. tammikuuta 1948 Minsk) oli latvialaissyntyinen Neuvostoliiton juutalainen näyttelijä, teatteriohjaaja ja yhteiskuntavaikuttaja.
Solomon Mihoels syntyi ortodoksijuutalaiseen perheeseen. Hän opiskeli Riiassa, Kiovassa ja vuodesta 1915 lähtien Pietarin yliopiston oikeustieteellisessä tiedekunnassa. Vuonna 1918 hän liittyi Aleksei Granovskin teatteristudioon. Vuonna 1920 Mihoels muutti studion mukana Moskovaan, jossa hän toimi jiddišinkielisen Moskovan juutalaisen kamariteatterin ja sen tilalle perustetun  Moskovan juutalaisen teatterin (GOSET) päänäyttelijänä. Vuonna 1929 hänet nimitettiin Moskovan juutalainen teatterin taiteelliseksi johtajaksi
1930-luvulla Mihoels ohjasi näytelmiä yhdessä Sergei Radlovin kanssa ja toimi juutalaisen teatterin yhteyteen perustetun näyttelijäopiston opettajana. Hänen parhaita roolejaan oli Shakespearen kuningas Lear (1935). Vuonna 1939 hänelle myönnettiin Neuvostoliiton kansantaiteilijan arvonimi. Mihoelsin ohjaama näytelmä Freilehs (1945) sai Stalin-palkinnon vuonna 1946.
Toisen maailmansodan aikana Mihoels valittiin Juutalaisen antifasistisen komitean puheenjohtajaksi. Vuonna 1943 hän kiersi Itsik Feferin kanssa Yhdysvalloissa, Kanadassa, Meksikossa ja Britanniassa keräämässä rahaa Neuvostoliiton sotaponnistuksiin. Sodan jälkeen Mihoels toimi maansa juutalaisten epävirallisena puhemiehenä. Hänet murhattiin Stalinin määräyksestä Minskin-vierailun aikana. Auto-onnettomuudeksi lavastettu murha toimi lähtölaukauksena Neuvostoliiton juutalaisvainoille. Vuonna 1952 niin sanotun ”lääkärien jutun” aikana Mihoels julistettiin kansainvälisen juutalaisjärjestön agentiksi. Hänen maineensa palautettiin Stalinin kuoleman jälkeen suojasään aikana.
Samoksen teatteri

| Samoksen teatteri |
| --- | --- |
 Samoksen teatteri.
Sijainti:  Pythagóreio, Anatolikí Sámos, Sámos, Pohjois-Egean saaret, Kreikka
Koordinaatit:  37°41′43″N, 26°56′6″E
Rakennustyyppi:  kreikkalainen teatteri
Valmistumisvuosi:  300-luku eaa.
 Osa Unescon maailmanperintökohdetta Sámoksen Pythagóreio ja Heraion 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Samoksen teatteri (nykyisin myös Pythagóreion antiikin aikainen teatteri, kreik. Αρχαίο Θέατρο Πυθαγορείου, Archaío Théatro Pythagoreíou) oli antiikin aikainen kreikkalainen teatteri Samoksen kaupungissa samannimisellä saarella (nyk. Sámos) Kreikassa. Sen arkeologinen kohde sijaitsee vuorenrinteessä kaupungin paikalla nykyisin olevan Pythagóreion kylän luoteispuolella lähellä Panagía Spilianín luostaria.
Teatteri on rakennettu 300-luvulla eaa. ja ollut käytössä vielä roomalaisella kaudella. Teatterista on säilynyt osa esiintymislavasta sekä yhdestä penkkirivistä sekä esiintymislavan takana olleesta holvatusta sisternistä. Katsomon istuimet on ollut alun perin tehty marmorista. Nykyisin teatterin esiintymislava ja katsomoalue on katettu kevyillä nykyaikaisilla teatterirakenteilla, ja sitä käytetään erilaisissa teatteri- ja musiikkiesityksissä, kuten antiikin aikaisten tragedioiden uudelleenesityksissä.
Vuodesta 1992 teatteri on osa Unescon maailmanperintökohdetta nimeltä Sámoksen Pythagóreio ja Heraion.
Panoraamakuva teatterista.
Aiheesta muualla

Kuvia tai muita tiedostoja aiheesta Samoksen (Pythagóreion) teatteri Wikimedia Commonsissa
Sinister

| Sinister |
| --- | --- |
 Elokuvajuliste
Ohjaaja:  Scott Derrickson
Käsikirjoittaja:  Scott Derrickson C. Robert Cargill
Tuottaja:  Jason Blum
Säveltäjä:  Christopher Young
Kuvaaja:  Christopher Norr (käännä suomeksi)
Leikkaaja:  Frédéric Thoraval
Pääosat:  Ethan Hawke Juliet Rylance Fred Thompson James Ransone Clare Foley Michael Hall D'Addario
Valmistustiedot
Valmistusmaa:  Yhdysvallat Yhdistynyt kuningaskunta Kanada
Tuotantoyhtiö:  Alliance Films Automatik Blumhouse Productions IM Global Possessed Pictures
Levittäjä:  Plaion Big Bang Media Netflix
Kesto:  110 minuuttia
Alkuperäiskieli:  englanti ranska
Budjetti:  3 000 000 $
Tuotto:  77 712 439 $
Seuraaja:  Sinister 2
Aiheesta muualla
IMDb 
Elonet
AllMovie
Infobox OKNimi-testi OK: 
Sinister on vuonna 2012 julkaistu kauhuelokuva, jossa on yliluonnollista kauhua. Sen  on ohjannut Scott Derrickson, ja sen on käsikirjoittanut Derricksonin kanssa C. Robert Cargill. Pääosia näyttelevät Ethan Hawke, Juliet Rylance, Fred Thompson, James Ransone, Clare Foley ja Michael Hall D'Addario.
Juoni

Elokuva alkaa tilanteesta, jossa neljä henkilöä seisoo puun alla huput päässään ja silmukat kaulassa. Näkymätön hahmo sahaa oksaa, joka vastapainollaan nostaa henkilöt ylös ja aiheuttaa heidän hirttäytymisensä.
Kuukausia myöhemmin tosirikoskirjailija Ellison Oswalt (Ethan Hawke) muuttaa murhatun perheen kotiin vaimonsa Tracyn (Juliet Rylance) ja kahden lapsensa kanssa, seitsemänvuotiaan Ashleyn (Clare Foley), joka maalailee omia seiniään, ja kaksitoistavuotiaan Trevorin (Michael Hall D'Addario), joka näkee karmivia painajaisia uudessa kodissa.
Ellison on täysin tietoinen talon aiemmista tapahtumista ja on juuri siksi muuttanut perheineen juuri tuohon taloon. Tätä hän ei kuitenkaan ole kertonut perheelleen. Hän yrittää kirjoittaa uutta mestariromaania todellisten rikosten pohjalta, erityisesti juuri tuossa talossa tapahtuneista.
Pian talossa alkaa tapahtua kummia. Ashley alkaa piirrellä seiniin outoja maalauksia ja Trevor alkaa näkemään painajaisia. Kaiken kukkuraksi Ellison löytää ullakolta laatikon täynnä filmirullia. Yhdessä filmirullassa näkyy edellinen perhe, joka asui talossa. Filmi päättyy äkillisesti kohtaukseen, kun perhe roikkuu puusta hirtettynä. Samaan aikaan outo, pelottava hahmo alkaa ilmestyä talossa ja Ellison saa kauhukseen huomata, että talossa on joku muukin. Muinainen demoni, joka on ottanut heidät seuraavaksi kohteeksi.
Näyttelijät

| 0 | 1 | 2 |
| --- | --- | --- |
|  Ethan Hawke  | … |  Ellison Oswalt   |
|  Juliet Rylance  | … |  Tracy Oswalt   |
|  Fred Thompson  | … |  Seriffi   |
|  James Ransone  | … |  apulaisseriffi "Sejase"   |
|  Clare Foley  | … |  Ashley Oswalt   |
|  Michael Hall D'Addario  | … |  Trevor Oswalt   |
|  Vincent D’Onofrio  | … |  Professori Jonas   |
|  Nicholas King  | … |  Bughuul/"Mörkö"   |
Sarjatalvikki

| Sarjatalvikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Kanervakasvit Ericaceae
Suku::  Sarjatalvikit Chimaphila
Laji::  umbellata
Kaksiosainen nimi
 Chimaphila umbellata  (L.) W.P.C.Barton 
Katso myös
   Sarjatalvikki Wikispeciesissä   Sarjatalvikki Commonsissa 
Infobox OKNimi-testi OK: 
Sarjatalvikki eli kangassarjatalvikki (Chimaphila umbellata) on monivuotinen, pienikokoinen pysty varpukasvi. Aiemmin sen katsottiin kuuluvan terttutalvikkeihin eli talvikkeihin (Pyrola).
Ulkonäkö

Sarjatalvikki kasvattaa 10–25 cm korkean pystyn varren. Vihreinä talvehtivat lehdet ovat lyhytruotisia ja sijaitsevat varressa kierteisesti. Lehden lapa on 3–5 cm pitkä, kapean vastapuikea, tummanvihreä ja kiiltävä. Lehden kärki on lyhytsuippuinen ja laita isohampainen. Kukinto on 3–6 kukan sarja. Kukkaperät ovat pitkiä ja nystykarvaisia, kukat ovat noin 1 cm:n levyisiä ja väriltään vaaleanpunaisia. Sarjatalvikki kukkii Suomessa heinäkuussa.
Euroopassa ja Aasiassa tavattavat sarjatalvikit kuuluvat alalajiin umbellata. Pohjois-Amerikassa kasvaa kolmea muuta alalajia: occidentalis, cisatlantica ja acuta.
Levinneisyys

Sarjatalvikkia kasvaa Euroopassa Saksasta itään Uralille saakka. Pohjoisimmat esiintymät ovat Norjan, Ruotsin ja Suomen eteläosissa. Satunnaisemmin lajia tavataan myös Siperiassa. Sarjatalvikin kolmea muuta alalajia tavataan Pohjois-Amerikassa mantereen itä-, keski- ja länsiosissa. Suomessa sarjatalvikkia tavataan maan etelä-, keski- ja itäosissa. Laji on maassa suhteellisen harvinainen. Voimakkain kanta sillä on Itä-Suomessa. Sarjatalvikki on kuitenkin harvinaistunut niin, että se on uhanalaisarvioinneissa 2010 ja 2019 arvioitu silmälläpidettäväksi (NT) lajiksi Suomessa.
Elinympäristö

Sarjatalvikkia kasvaa kuivahkoissa kangasmetsissä ja harjuilla.
Käyttö

Uutettuna sarjatalvikkia on käytetty kansanlääkinnässä reumaattisten vaivojen hoitamiseen.
Aiheesta muualla

Kasviatlas 2022: Sarjatalvikin eli kangassarjatalvikin (Chimaphila umbellata) levinneisyys Suomessa.
Pinkka – Lajintuntemuksen oppimisympäristö: Sarjatalvikki (Chimaphila umbellata)
Pohjolan kasvien pauloissa: Chimaphila umbellata – sarjatalvikki, kangassarjatalvikki
Sarjatalvikin siemenkota.
Sorrenton niemimaa

| Sorrenton niemimaa |
| --- | --- |

Muut nimet:  Penisola sorrentina (it.)
Sijainti:  Etelä-Eurooppa
Merialue:  Tyrrhenanmeri
Valtio
Valtio:   Italia
Alue:  Campania
Maakunta:  Napolin metropolikaupunki Salernon maakunta
Väestö
Suurin kaupunki:  Castellammare di Stabia
Asutuskeskukset:  Sorrento  Amalfi Positano   Ravello
Kielet:  Italian kieli
Sorrenton niemimaa on Tyrrhenanmereen työntyvä niemimaa Etelä-Italiassa Campanian alueella.
Maantiede

Sorrenton niemimaan pohjoispuolella on Napolinlahti ja Sorrenton rannikko sekä eteläpuolella Salernonlahti ja Amalfin rannikko. Niemimaa jakautuu samalla kahteen eri maakuntaan. Pohjoinen puoli kuuluu Napolin metropolikaupunkiin ja eteläpuoli Salernon maakuntaan. Niemimaan selkärankana on Monti Lattarin vuoristo. Niemimaan jatkeena merellä oleva Caprin saari on aikoinaan ollut yhteydessä mantereeseen. Niemimaan maasto on vaihtelevaa, jossa vuorottelevat erikorkuiset huiput ja syvät laaksot. Sorrenton niemimaalla on yli 500 kilometriä merkittyjä vaelluspolkuja.
Maatalous

Sorrenton niemimaalla viljellään runsaasti sitruunapuita. Lisäksi siellä viljellään myös muita sitruspuita sekä oliivipuita ja viiniköynnöksiä.
Aiheesta muualla

Kuvia tai muita tiedostoja aiheesta Sorrenton niemimaa Wikimedia Commonsissa
Sankarin seisaus

| Sankarin seisaus – kertauksia ja vertauksia |
| --- | --- |

Kirjailija:  Veronica Pimenoff
Kieli:  suomi
Genre:  romaani
Kustantaja:  Tammi
Julkaistu:  2010
Ulkoasu:  Markko Taina
Sivumäärä:  326 s.
ISBN:  978-951-31-5659-6
Löydä lisää kirjojaKirjallisuuden teemasivulta
Sankarin seisaus – kertauksia ja vertauksia on Veronica Pimenoffin kirjoittama romaani, joka on ilmestynyt 2010 Tammen kustantamana.
Pimenoffin yhdeksäs romaani on aateromaaneista tunnetun kirjailijan tulkinta syyskuun 11. päivän tragediasta.  Mukana on hiven jännitystä. Päähenkilö, minäkertoja, on seisonut moottoritiellä katsomassa kuinka hänen työpaikkansa Pentagon joutuu iskun kohteeksi. Hän asettuu hotelliin seuraamaan tapahtumia reaaliaikaisesti televisiosta. Samalla hänen mielensä pohtii oman elämän tekemisiä ja tekemättä jättämisiä. Romaanin näyttämönä ovat Eurooppa, Aasia ja Pohjois-Amerikka. Minäkertoja on alkujaan laosilainen palkkasoturi, mutta on päässyt Yhdysvaltain tiedustelupalvelun palkkalistoille ja työskentelee Pentagonissa, kuvaannollisesti Olympos-vuorella.
Suomi liittyy tarinaan, kun minäkertoja saapuu Saksaan antamaan raportin Suomeen suuntautuneista asekuljetuksista. Tarinan juonen rinnalla kirjoittaja kuljettaa kulttuurihistoriallista aineksia antiikin Kreikasta lähtien.
Kriitikko Hannu Niklander pitää romaania syksyn 2010 merkittävimpiin kuuluvana teoksena. Miikka Laihinen luonnehtii tarinaa paikoin puisevaksi mutta hänen arvionsa mukaan "teos ansaitsee tulla luetuksi". Hän vertaa teosta yhdysvaltalaiseen tylsänpulskeaan kritiikkiin, jonka rinnalla Pimenoffin romaani  on terävää, harkittua ja ehdotonta aikalaisproosaa.
Pia Ingström luonnehtii Pimenoffia apokalyptikoksi, ja siksi juuri tämä aihe on hänelle itsestään selvä, mutta onneksi saanyt kypsyä lähes kymmenen vuotta. Vaikka Pimenoff on psykiatri, hän ei luo lukijalle samastumiskohteita, ei selitä päähenkilön tekoja. Ingström ihailee tapaa, jolla Pimenoff murskaa monia suomalaisen proosan tärkeitä pidettyjä puolia, kuten soljuvaa kieltä, suurisieluista pientä ihmistä.
Kun Helena Ruuska kritisoi teosta sanoin: "Itse henkilö kaikkine naisineen ja erilaisine tunnustuksineen jää ulkokohtaiseksi", vastaa Kristina Carlson siihen poleemisesti: "No eihän tätä yhden persoonan tilitys- tai kasvuromaaniksi ole kirjoitettukaan, vaan kyse on muista asioista: sodasta, sodan politiikasta ja taloudesta ja tekniikasta - - eivätkä yhteydet antiikin mytologiaankaan ole pelkkää koristetta, kuten Ruuska antaa ymmärtää". Carlsson pitää Pimenoffin kaksoisvalotusta loistavana ja pahoittelee teoksen saamaa vähäistä huomiota.
Aiheesta muualla

Sankarin seisaus Tammen sivuilla (Arkistoitu – Internet Archive)
Serpo

François Duval ajamassa serpon läpi Saksan rallissa 2007.
Serpolla (neulansilmällä) tarkoitetaan ralliautoilussa tiukkaa, usein 180 asteen käännöstä, joka eroaa ajoteknisesti normaalista käännöksestä.
Serpoa lähestytään noin 50% kovempaa kuin normaalisti ajettavaa mutkaa ja auton takaperä irrotetaan hallittuun sivuluisuun lukitsemalla takapyörät käsijarrulla noin 1,5 metrin matkalla.
Taka- ja nelivetoisilla autoilla serpo voidaan ajaa myös vastaheitolla, eli mutkaa lähestyttäessä auto saatetaan lievään sivuluisuun nokka poispäin käännöksestä. Samalla painetaan samanaikaisesti kaasu- sekä jarrupoljinta ja ohjataan käännöksen suuntaan. Kun jarrupoljin nostetaan, auto sinkoutuu haluttuun suuntaan.
Selje

Seljen kirkko
Selje on entinen kunta Sognin ja Fjordanen läänissä Norjassa. Kunnan hallinnollinen keskus oli 685:n asukkaan Seljen kylä. Tammikuussa 2013 tehdyn väestönlaskennan mukaan koko kunnassa oli 2 789 asukasta. Kunnan vieressä sijaitsee Nordfjord.
Selje liitettiin vuonna 2020 uuteen Stadin kuntaan.
Nähtävyyksiä

Seljessä on 1100-luvulta peräisin olevan Seljen luostarin rauniot.
Kyliä Seljen kunnassa

Barmen
Ervik
Flatraket
Hoddevik
Håvik
Leikanger
Aiheesta muualla

Kuvia tai muita tiedostoja aiheesta Selje Wikimedia Commonsissa
Sognin ja Fjordanen läänin kunnat
Askvoll
Aurland
Balestrand
Bremanger
Eid
Fjaler
Flora
Førde
Gaular
Gloppen
Gulen
Hornindal
Hyllestad
Høyanger
Jølster
Lærdal
Leikanger
Luster
Naustdal
Selje
Sogndal
Solund
Stryn
Vågsøy
Vik
Årdal
Norjan läänit | Norja
Serra

Serra on muun muassa seuraavien henkilöiden sukunimi:
Chico Serra (s. 1957), brasilialainen autourheilija
Éric Serra (s. 1959), ranskalainen säveltäjä, joka tunnetaan erityisesti elokuvamusiikistaan
Eduardo Serra (s. 1943), portugalilainen elokuvaaja
Florent Serra (s. 1981), ranskalainen tennispelaaja
Jaume Collet-Serra (s. 1974), espanjalaissyntyinen amerikkalainen elokuvaohjaaja
José Serra (s. 1942), brasilialainen sosialidemokraattien poliitikko
Junípero Serra (1713–1784), espanjalainen fransiskaanipappi, lähetyssaarnaaja ja pyhimys, "Kalifornian apostoli"
Llorenç Serra Ferrer (s. 1953), espanjalainen jalkapallovalmentaja
Mario José Serra (1926–2005), argentiinalainen roomalaiskatolinen piispa
Matthew John Serra (s. 1974), yhdysvaltalainen valmentaja ja entinen vapaaottelija
Ramón Daumal Serra (1912–2008), espanjalainen roomalaiskatolinen piispa
Richard Serra (1939–2024), yhdysvaltalainen kuvanveistäjä ja videotaiteilija
Ruy Serra (1900–1986), brasilialainen roomalaiskatolinen piispa.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Saskia Alusalu

Saskia Alusalu (s. 14. huhtikuuta 1994) on virolainen pikaluistelija. Hän osallistui vuoden 2018 olympialaisissa naisten yhteislähtökilpailuun ja sijoittui siinä neljänneksi. Alusalu oli olympialaisissa myös Viron joukkueen lipunkantaja avajaisissa. Hänen paras sijoituksensa maailmancupissa on niin ikään yhteislähtökilpailun neljäs sija.
Alusalulla on valmentajan tutkinto Tallinnan yliopistosta. Hän harrastaa viulunsoittoa, jalkapalloa ja lukemista.
Salkolampi (Multia)

| Salkolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°32′51″N, 25°03′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskujoki:  suo-oja 
Järvinumero:  14.625.1.013
Mittaustietoja
Pinnankorkeus:  217,2 m  
Pituus:  460 m  
Leveys:  160 m  
Rantaviiva:  1,194 km  
Pinta-ala:  4,052 ha  
Tilavuus:  0.000064 km³ 
Keskisyvyys:  1,57 m  
Suurin syvyys:  3 m  
Saaria:  ei saaria 
 fiSalkolampi 
Salkolampi  on Keski-Suomessa Multialla  Nikaranperän lähellä sijaitseva lampi.